b'\n_START_ARTICLE_\nPrestige Records\n_START_PARAGRAPH_\nPrestige Records on Bob Weinstockin vuonna 1949 perustama levy-yhti\xc3\xb6, jonka alkuper\xc3\xa4inen nimi oli New Jazz, joka vaihdettiin Prestige Recordsiksi jo vuonna 1950. Levy-yhti\xc3\xb6 keskittyi jazz-musiikin julkaisemiseen ja sille ovat levytt\xc3\xa4neet monet merkitt\xc3\xa4v\xc3\xa4t muusikot, kuten Miles Davis, John Coltrane, Sonny Rollins ja Thelonious Monk. Levy-yhti\xc3\xb6ss\xc3\xa4 ty\xc3\xb6skenteli 1950- ja 60-luvuilla \xc3\xa4\xc3\xa4niteknikko Rudy Van Gelder ja monien levyjen tuottajana toimi Ira Gitler. Vuonna 1971 levymerkin osti Fantasy Records, joka on uudelleenjulkaissut monia Prestigen levyj\xc3\xa4 Original Jazz Classics -sarjassaan.'